laion/Wikipedia-Exotic huggingface dataset:
ჰეპტაგონი

ჰეპტაგონი (ბერძნ. heptagon სიტყვიდან hepta - შვიდი) გეომეტრიაში ჰქვია პოლიგონს შვიდი გვერდითა და შვიდი კუთხით. წესიერ ჰეპტაგონში, რომლის ყველა გვერდი და კუთხე ტოლია, მისი გვერდები ერთმანეთს 128,6 გრადუსზე ჰკვეთს. მისი შლეფლის სიმბოლოა {7}. წესიერი ჰეპტაგონის ფართობი გვერდის სიგრძით s მოცემულია ფორმულით: A = 7 4 s 2 cot ⁡ π 7 ≃ 3.63391 s 2 . {\displaystyle A={\frac {7}{4}}s^{2}\cot {\frac {\pi }{7}}\simeq 3.63391s^{2}.} წესიერი ჰეპტაგონის კონსტრუქცია ფარგალ-სახაზავის სტანდარტული მეთოდით შეუძლებელია, თუმცა მისი დახაზვა შეიძლება მონიშნული სახაზავითა და ფარგლით. დიდ ბრიტანეთს ამჟამად აქვს ორი ჰეპტაგონალური მონეტა, ორმოცდაათ პენსიანი და ოცპენსიანი. 20 ევროცენტიანსაც მსგავსი ფორმა აქვს, თუმცა ამ მონეტების ფორმა უფრო კურვილინეარული ჰეპტაგონია: მისი გვერდები გამობურცულია, რათა მონეტა ავტომატურ გადასახდელ მანქანაში არ გაიჩხიროს. ჰეპტაგონს ხშირად სეპტაგონსაც უწოდებენ, სადაც ”სეპტ-” არის ლათინური ძირის ნუმერიკული პრეფიქსი შვიდისთის, მაშინ როდესაც ”ჰეპტა-” იგივეს აღნიშნავს ბერძნულად.
ბენედიქტე IX

ბენედიქტე IX (ლათ. Benedictus PP. IX; ერისკაცობაში თეოფილაქტე, გრაფი ტუსკულანი; დ. 1020 – გ. 1056) – სამგზის რომის პაპი 1032-1044, 1045 და 1047-1048 წწ. ბენედიქტე VIII-ის ძმისშვილი. 12 წლისა დასვეს პაპის ტახტზე. იყო მანკიერი და ბავშვობაშივე ზნედაცემული ბოროტმოქმედი. არაერთხელ განდევნილი და დაბრუნებული ტუსკულანის გრაფების მიერ. Desiderio di Montecassino (Papa Vittore III), Dialogi in J. P. Migne, Patrologia Latina, CXLIV, col. 1004. Ferdinando Gregorovius, Storia di Roma nel Medioevo, Roma, 1870 G. B. Borino, L’elezione e la deposizione di Gregorio VI, Archivio della R. Società Romana di Storia Patria, 39, 1916 John N.D. Kelly, Gran Dizionario Illustrato dei Papi, Casale Monferrato (AL), Edizioni Piemme S.p.A., 1989. ISBN 88-384-1326-6 Claudio Rendina, I Papi — storia e segreti, Ariccia, Newton&Compton editori, 2005
კლემენტ III

კლემენტ III (ლათ. Clemens PP. III; ერისკაცობაში პაოლინო სკოლარი; დ. 1130 — გ. 20 მარტი, 1191) — რომის პაპი 1187–1191 წლებში. კლემენტ III პაპად აირჩიეს 1187 წლის 19 დეკემბერს და რომის პაპი იყო გარდაცვალებამდე, 1191 წლის 20 მარტამდე. არჩევნების შემდეგ პიზაში მოუწია შეყოვნება: რესპუბლიკური რომი არ უშვებდა ვატიკანში. შეთანხმების შემდეგ იმდენს ეცადა, ფრიდრიხ ბარბაროსა და რიჩარდ ლომგული დაიყოლია ჯვაროსნულ ლაშქრობაზე. ამაოდ ებრძოდა ჰაინრიხ VI-ს.
გრიგოლ VIII

გრიგოლ VIII (ლათ. Gregorius PP. VIII; ერისკაცობაში ალბერტო დე მორა; დ. 1100 ან 1105 — გ. 17 დეკემბერი, 1187) — რომის პაპი 1187 წელს. დაიბადა ბენევენტოში, იტალია. გრიგოლ VIII პაპად აირჩიეს 1187 წლის 25 ოქტომბერს და რომის პაპი იყო გარდაცვალებამდე, 1187 წლის 17 დეკემბრამდე, მხოლოდ 57 დღის განმავლობაში. ენციკლოპედია „ბრიტანიკა“[მკვდარი ბმული]
ნუგზარ აბულაშვილი

ნუგზარ რობერტის ძე აბულაშვილი, (დ. 13 სექტემბერი, 1973, ჯუგაანი, ახლანდ. სიღნაღის მუნიციპალიტეტი) — ქართველი იურისტი, პოლიტიკოსი. 2001 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის სიღნაღის ფილიალის იურიდიული ფაკულტეტის. მიიღო უმაღლესი განათლება თბილისის სახელმწიფო უნივერსიტეტში იურისტის სპციალობით. 1996-1999 წლებში მუშაობდა სიღნაღის მონადირეთა და მეთევზეთა საზოგადოების ეგერ-ინსპექტორად. 2002-2003 წლებში მუშაობდა საქართველოს ადვოკატთა ეროვნული ასოციაციის სიღნაღის ბიუროში. 2004 წლის თებერვლიდან აპრილამდე მუშაობდა სოფელ ჯუგაანის საკრებულოს თავმჯდომარედ. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკიდან „ნაციონალური მოძრაობა — დემოკრატები“. 2008-2012 წლებში — საქართველოს მე-7 მოწვევის პარლამენტის წევრი სიღნაღის მაჟორიტარი. სხვადასხვა დროს იყო იურიდიულ საკითხთა კომიტეტის, გარემოს დაცვისა და ბუნებრივი რესურსების კომიტეტისა და აგრარულ საკითხთა კომიტეტის წევრი. ნუგზარ აბულაშვილი — საქართველოს ბიოგრაფიული ლექსიკონი ნუგზარ აბულაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
ანდრო ალავიძე

ანდრო ალავიძე (დ. 8 თებერვალი , 1983, თბილისი) — ქართველი იურისტი, პოლიტიკოსი. 2005 წელს დაამთავრათბილისის ეკონომიკურ ურთიერთობათა სახელმწიფო უნივერსიტეტი ბიზნესის სამართლის სპეციალობით. 2004–2006 წლებში მუშაობდა საქართველოს პრეზიდენტის ადმინისტრაციაში სხვადასხვა თანამდებობებზე. 2006–2010 წლებში იყო თბილისის საკრებულოს წევრი, იურიდიულ საკითხთა და ადამიანის უფლებათა დაცვის კომისიის თავმჯდომარე. 2008-2012 წლებში იყო საქართველოს მე-7 მოწვევის პარლამენტის წევრი (თბილისის ჩუღურეთის მაჟორიტარი), საარჩევნო ბლოკი „ერთიანი ნაციონალური მოძრაობა — გამარჯვებული საქართველოსთვის“ და ამავე მოწვევის პარლამენტის აგრარულ საკითხთა კომიტეტის წევრი. 2012 წლის საპარლამენტო არჩევნებში ჩუღურეთის მაჟორიტარობის კანდიდატი იყო („ერთიანი ნაციონალური მოძრაობა“), სადაც ხმათა 29,58% მიიღო (10 731 ხმა) და მეორე ადგილი დაიკავა. ანდრო ალავიძე — საქართველოს ბიოგრაფიული ლექსიკონი ანდრო ალავიძე — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ შედეგები 2012
გრიგოლ VI (პაპი)

გრიგოლ VI (ლათ. Gregorius PP. VI; ერისკაცობაში ჯოვანი გრაციანო; დ. ? – გ. 1048) - რომის პაპი 1045–1046 წწ. პაპად აირჩიეს 1 მაისს (ზოგიერთი ცნობით პაპის ტახტი იყიდა ბენედიქტე IX-სგან). გარდაიცვალა კელნში 1048 წლის დასაწყისში.
სილვესტერ III

სილვესტერ III (ლათ. Silvester PP. III; ერისკაცობაში ჯოვანი დ. ? – გ. 1063) – რომის პაპი 1045 წლის 20 მარტიდან 1 მაისამდე. წარმოშობით რომაელი, რიგი ისტორიკოსებისა მას ანტიპაპად მიიჩნევენ. პაპად აირჩიეს ბენედიქტე IX რომიდან გაქცევის შემდეგ. ტახტიდან ჩამოაგდო ასევე ბენედიქტე IX-მ და კვლავ პაპად არჩევამდე დაკავებულ თანამდებობას, საბინის ეპისკოპოსობას დაუბრუნდა. შეგიძლიათ იხილოთ მედიაფაილები თემაზე „სილვესტერ III“ ვიკისაწყობში.
იოანე XIX (პაპი)

იოანე XIX (ლათ. Ioannes PP. XIX; ერისკაცობაში რომანო, ტუსკულანის გრაფი დ. ? — გ. 6 ნოემბერი, 1032) — რომის პაპი 1024–1032 წლებში. წარმოშობით რომაელი, ბენედიქტე VIII-ის ძმა. არ ჰქონდა ტახტზე ასვლის უფლება, რადგან სასულიერო პირი არ იყო. ამიტომ ტახტი იყიდა. რომის პრეფექტიც იყო და პაპიც. დანიის მეფე კნუდ დიდი პირადად ეახლა და მუხლი მოუყარა. ენციკლოპედია „ბრიტანიკა“
ბენედიქტე VIII

ბენედიქტე VIII (ლათ. Benedictus PP. VIII; ერისკაცობაში თეოფილაქტე, ტუსკულანის გრაფი დ. ? — გ. 7 აპრილი, 1024) — რომის პაპი 1012–1024 წლებში. აუკრძალა სამღვდელოებას ქორწილი და საყვარლების ყოლა. იმპერატორად აკურთხა ჰაინრიხ II, ნიშნად მადლობისა იმის გამო, რომ არ მისცა თავშესაფარი მის მიერ განდევნილ პაპს გრიგოლ VI-ს.
სერგიუს IV (პაპი)

სერგიუს IV (ლათ. Sergius PP. IV; ერისკაცობაში პიეტრო ბოკადეპორკო დ. ? — გ. 12 მაისი, 1012) — რომის პაპი 1009–1012 წლებში. წარმოშობით რომაელი, იყო ეპისკოპოსი, შემდეგ კრესცენცების გვარის მხარდაჭერით გახდა პაპი. შესაძლოა მოკლეს კრესცენცების მოწინააღმდეგეებმა. Ernst Pulsfort: Sergius IV. In: Biographisch-Bibliographisches Kirchenlexikon (BBKL). Band 9, Bautz, Herzberg 1995, ISBN 3-88309-058-1, Sp. 1441–1442.
იოანე XVIII (პაპი)

იოანე XVIII (ლათ. Ioannes PP. XVIII; ერისკაცობაში ფაზანო დ. ? – გ. ივლისი, 1009) – რომის პაპი 1004-1009 წწ. წარმოშობით რომაელი. მისი პაპობა შედარებით მშვიდი იყო. მისი წაქეზებით დაიწყეს მისიონერული მოღვაწეობა სლავებში.
იოანე XVII (პაპი)

იოანე XVII (ლათ. Ioannes PP. XVII; ერისკაცობაში ჯოვანი სიკონე დ. ? — გ. 6 ნოემბერი, 1003) — რომის პაპი 1003 წლის მაის-დეკემბერში. წარმოშობით რომაელი. ჰყავდა ცოლი და სამი შვილი, მის პაპად არჩევას მხარი დაუჭირა კრესცენცის გავლენიანმა გვარმა. შეგიძლიათ იხილოთ მედიაფაილები თემაზე „იოანე XVII (პაპი)“ ვიკისაწყობში. Mann, Horace Kinder (1906). The Lives of the Popes in the Early Middle Ages. London: Kegan Paul, Trench, Trubner & Co.  ↑ Mann 1906, p. 122.
ურბან III

ურბან III (ლათ. Urbanus PP. III; ერისკაცობაში უბერტო კრიველი დ. 1120, მილანი — გ. 20 ოქტომბერი, 1187, ფერარა) — რომის პაპი 1185–1187 წლებში. წარმოშობით იტალიელი. დაიბადა მილანის ცნობილი გვარის წარმომადგენელთა ოჯახში. მიიღო საღვთისმეტყველო განათლება ბოლონიაში. პაპად აირჩიეს 25 ნოემბერს, ხოლო კორონაცია გაიმართა 1 დეკემბერს. შტაუფენების შეურიგებელი მტერი. მისი პონტიფიკატი აღინიშნება იმპერატორ ფრიდრიხ I ბარბაროსას წინააღმდეგ შეუპოვარი, მაგრამ უშედეგო ბრძოლით. სალაჰ-ად-დინის მიერ იერუსალიმის აღებამ დააჩქარა მისი სიკვდილი. ქართული საბჭოთა ენციკლოპედია, ტ. 10, თბ., 1986. — გვ. 170. SS Urbanus III
ბერნჰარდ II (საქსონია)

ბერნარდ II (გერმ. : Bernhard II.) (დ. 990 — გ. 29 ივნისი, 1059) — ბილუნგების დინასტიის წარმომადგენელი და საქსონიის ჰერცოგი 1011-1059 წლებში. ბერნარდ I-სა და მისი მეუღლის ჰილდეგარდის ვაჟი. 1045 წელს მისი ბრძანებით ქალაქ ჰამბურგში აიგო ალშტენბურგის ციხესიმაგრე. გარდაცვალების შემდეგ იგი დაკრძალეს ლიუნებურგის სანქტ-მიხაელის ეკლესიაში. ბერნარდ II-ის მეუღლე იყო აილიკა (გ. 1055), ნორდგაუს მარკგრაფის ჰაინრიხ ფონ შვაინფურტის ასული, რომელთანაც მას 4 შვილი ჰყავდა: ორდულფი (გ. 1072) - საქსონიის ჰერცოგი. ∞ 1042 : ვულფილდი, ნორვეგიის მეფის ოლაფ II ჰარალდსონის ასული. ჰერმანი (გ. 1088) - გრაფი 1059-1080 წლებში. გერტრუდი (გ.1089]]) ∞ 1) ფლორენს I, ჰოლანდიის გრაფი. ∞ 2) რობერტ I, ჰოლანდიის და ფლანდრიის გრაფი. იდა (გ. 1101), ლაროშის მფლობელი. ∞ 1) ფრიდრიხ I ფონ ლუქსემბურგი (გ. 1065), ლოთარინგიის ჰერცოგი. ∞ 2) ალბერ III (გ. 1102), ნამიურის გრაფი.
ლუციუს III

ლუციუს III (ლათ. Lucius PP. III; ერისკაცობაში უბალდო ალუჩინიოლი დ. 1100, მილანი — გ. 25 ნოემბერი, 1185) — რომის პაპი 1181–1185 წლებში. ლუციუს III პაპად აირჩიეს 1181 წლის 1 სექტემბერს და რომის პაპი იყო გარდაცვალებამდე, 1185 წლის 25 ნოემბრამდე. იგი სასტიკი მღვდელთმთავარი იყო, რომელიც არაერთხელ განდევნეს რომაელებმა, ხორცი შეასხა გრიგოლ I-ის იდეას და წესად შემოიღო ცოცხალი და მიცვალებული ერეტიკოსების დაწვა. ლუციუს III — სტატია ენციკლოპედია ბრიტანიკიდან (ინგლისური)
ანასტასიუს IV

ანასტასიუს IV (ლათ. Anastasius PP. IV; ერისკაცობაში კორადო დემეტრი დელლა სუბურა; დ. 1073 — გ. 3 დეკემბერი, 1154) — რომის პაპი 1153–1154 წლებში. ანასტასიუს IV წარმოშობით იტალიელი იყო. იგი პაპად აირჩიეს 1153 წლის 9 ივლისიდან და რომის პაპი იყო გარდაცვალებამდე, 1154 წლის 3 დეკემბრამდე. ენციკლოპედია „ბრიტანიკა“
ევგენი III

ევგენი III (ლათ. Eugenius PP. III; ერისკაცობაში ბერნარდო პიზელი; დ. 1080 — გ. 8 ივლისი, 1153) — რომის პაპი 1145–1153 წლებში. ევგენი III პაპად აირჩიეს 1145 წლის 15 თებერვალს და რომის პაპი იყო გარდაცვალებამდე, 1153 წლის 8 ივლისამდე. ევგენი III-ს გარდაცვალების შემდეგ მოიხსენიებენ, როგორც ნეტარი ევგენი III.
505

ვიკისაწყობში არის გვერდი თემაზე: 505 505 (ხუთას ხუთი) წელი — იულიუსის კალენდრის არანაკიანი წელიწადი, რომლის პირველი დღეა შაბათი. ეს წელი არის VI საუკუნის 1-ლი დეკადის მე-5 წელი. ოსტგოთების მეფემ თეოდორიხ დიდმა პაპის ტახტისათვის ბრძოლაში პაპ სიმაქეს მხარე დაიჭირა. ანტიპაპი ლავრენტი რომიდან წავიდა და სიცოცხლის ბოლო წლები თავის მამულში რომთან ახლოს გაატარა. მუნდირ III ლახმიდების მეფე გახდა ჩრდილოეთ არაბეთში მთავარი სტატია: კატეგორია:დაბადებული 505. ბელიზარი - ბიზანტიელი სარდალი († 565) მთავარი სტატია: კატეგორია:გარდაცვლილი 505.
ლუციუს II

ლუციუს II (ლათ. Lucius PP. II; ერისკაცობაში ჟერარდო კაჩიანემიჩ დალ ორსო; დ. ? — გ. 15 თებერვალი, 1155) — რომის პაპი 1144–1145 წლებში. წარმოშობით იტალიელი, დაიბადა ბოლონიაში. ლუციუს II პაპად აირჩიეს 1144 წლის 9 მარტს და რომის პაპი იყო გარდაცვალებამდე, 1145 წლის 15 თებერვლამდე. ჩააქრო რესპუბლიკელ რომაელთა ამბოხება, რამაც თვით გველფებისა და გვიბელინების მტრული პარტიები შეაკავშირა. ღარიბთა ლაშქარი კაპიტოლიუმზე იერიშით მივიდა. პაპს ქვა მოხვდა თავში და გარდაიცვალა. ენციკლოპედია „ბრიტანიკა“
ცელესტინ II

ცელესტინ II (ლათ. Coelestinus PP. II; ერისკაცობაში გვიდო დი კასტელიო; დ. ? — გ. 8 მარტი, 1144) — რომის პაპი 1143–1144 წლებში. 1128 წელს გახდა კარდინალი, 1140 წელს, რომის პაპის ლეგატია საფრანგეთში. ინოკენტი II გარდაცვალების შემდეგ 1143 წლის 26 სექტემბერს აირჩიეს პაპად და მიიღო სახელწოდება ცელესტინ II. რომის პაპი იყო გარდაცვალებამდე, 1144 წლის 8 მარტამდე. მისი პაპობა გაგრძელდა 5 თვე და მთელი ამ ხნის განმავლობაში იგი კონფლიქტში იყო რომის სენატთან. Thomas, P. C., A Compact History of the Popes, St Pauls BYB, 2007 Mann, Horace K., The Lives of the Popes in the Middle Ages, Vol 9 (1925) ↑ Thomas, pg. 91
ინოკენტი II

ინოკენტი II (ლათ. Innocentius PP. II; ერისკაცობაში გრეგორიო პაპარესკი; დ. ? — გ. 24 სექტემბერი, 1143) — რომის პაპი 1130–1143 წლებში. ინოკენტი II წარმოშობით რომაელია. მისი სასულიერო კარიერა რომის ერთ–ერთ მონასტერში აბატობით დაიწყო. კარდინალის წოდება მიიღო პაპ პასხალის II-ის დროს. კალიქსტუს II-მ გააგზავნა ლეგატის ასისტენტად გერმანიაში, სადაც მიიღო მონაწილეობა ვორმსის კონკორდატის შემუშავებაში. 1123 წელს პაპის ლეგატია საფრანგეთში. პაპად აირჩიეს 1130 წლის 14 თებერვალს და რომის პაპი იყო გარდაცვალებამდე, 1143 წლის 24 სექტემბრამდე. ენციკლოპედია „ბრიტანიკა“
ჰონორიუს II

ჰონორიუს II, ონორე II (ლათ. Honorius PP. II; ერისკაცობაში ლამბერტო სკანაბეკი; დ. 9 თებერვალი, 1060, ფანიანო, იმოლა — გ. 13 თებერვალი, 1130, რომი) — რომის პაპი 1124–1130 წლებში. ოსტიის კარდინალ-ეპისკოპოსი 1117 წლიდან. 1122 წელს პაპ კალიქსტუს II-ის წარმომადგენელი იყო ვორმსის კონკორდატზე. ხელი შეუწყო ლოთარ III-ის იმპერატორად კურთხევას. 1128 წელს პაპის სამფლობელოების გაფართოებისათვის ბრძოლაში დამარცხდა როჟე სიცილიელთან. ჰონორიუს II პაპად აირჩიეს 1124 წლის 21 დეკემბერს და რომის პაპი იყო გარდაცვალებამდე, 1130 წლის 13 თებერვლამდე. ქართული საბჭოთა ენციკლოპედია, ტ. 11, თბ., 1987. — გვ. 688.
506

ვიკისაწყობში არის გვერდი თემაზე: 506 506 (ხუთას ექვსი) წელი — იულიუსის კალენდრის არანაკიანი წელიწადი, რომლის პირველი დღეა კვირა. ეს წელი არის VI საუკუნის 1-ლი დეკადის მე-6 წელი. 5 თებერვალი : ვესტგოთების მეფემ ალარიხ II-ემ გამოსცა რომაული კანონების კრებული „ლექს რომანა ვიზიგოთო“. ალარიხ II-ის ბრძანებით ქალაქ აგდში შეიკრიბა საეკლესიო კრება, რომელმაც აკრძალა მამათა და დედატა საერთო მონასტრების მშენებლობა. ბიზანტიის იმპერატორის ანასტასი I-ის ბრძანებით გამაგრებულ იქნა აღმოსავლეთ სირიული ციხესიმაგრე დარას კედლები. ფრანკებმა ხლოდვიგ I-ის სარდლობით საბოლოოდ დაამარცხეს ალემანები და თიურინგები სტრასბურგთან. მთავარი სტატია: კატეგორია:დაბადებული 506. მთავარი სტატია: კატეგორია:გარდაცვლილი 506. დაჩი — ქართლის მეფე ლაურენციუსი — ანტიპაპი 498-499 წლებში.
კალიქსტუს II

კალქისტუს II (ლათ. Callistus PP. II; ერისკაცობაში გი ბურგუნდიელი; დ. 1065 — გ. 13 დეკემბერი, 1124) — ფრანგი რომის პაპი 1119–1124 წლებში. კალქისტუს II-ის დაბადების თარიღი, ზუსტად არ არის ცნობილი. მისი უფროსი ძმა დაიბადა 1061 წელს და ამიტომ ვარაუდობენ, რომ იგი შეიძლება დაბადებულიყო 1065 — 1068 წლებში. იგი ბურგუნდიის გრაფის გილიომ I-ის შვილია, ახლო ნათესავია ლუი VI-ისა. პაპის ლეგატია საფრანგეთში 1106 წლიდან. კალქისტუს II პაპად აირჩიეს 1119 წლის 1 თებერვალს და რომის პაპი იყო გარდაცვალებამდე, 1124 წლის 13 დეკემბრამდე. ენციკლოპედია „ბრიტანიკა“
გელასიუს II

გელასიუს II (ლათ. Gelasius PP. II; ერისკაცობაში ჯოვანი კაეტანი; დ. 1060–1064 — გ. 29 იანვარი, 1119) — რომის პაპი 1118–1119 წლებში. გელასიუს II პაპად აირჩიეს 1118 წლის 24 იანვარს და რომის პაპი იყო გარდაცვალებამდე, 1119 წლის 29 იანვარი.. შეგიძლიათ იხილოთ მედიაფაილები თემაზე „გელასიუს II“ ვიკისაწყობში. გელასიუს II — ბროკჰაუზისა და ეფრონის ენციკლოპედიური ლექსიკონი ↑ The Cardinals of the Holy Roman Church - Biographical Dictionary - Consistory celebrated in 1088. დაარქივებულია ორიგინალიდან — 2015-02-03. ციტირების თარიღი: 2019-05-24.
507

ვიკისაწყობში არის გვერდი თემაზე: 507 507 (ხუთას შვიდი) წელი — იულიუსის კალენდრის არანაკიანი წელიწადი, რომლის პირველი დღეა ორშაბათი. ეს წელი არის VI საუკუნის 1-ლი დეკადის მე-7 წელი. ბუიეს ბრძოლაში ფრანკებმა ხლოდვიგ I-ის მეთაურობით დაამარცხეს ვესტგუთები, რომელთა მეფე ალარიხ II ბრძოლაში დაიღუპა. ვესტგოთების ახალი მეფე გახდა გეზალეხი. ოსტგუთების მეფემ თეოდერიხ დიდმა ალემანების მიწების ერთი ნაწილი თავისი გავლენის ქვეშ მოაქცია. დაიდო ზავი ბიზანტიასა და სპარსეთს შორის. კეიტაი იაპონიის 26-ე იმპერატორი ახდა. ხლოდვიგ I-მა გამოსცა ფრანკული კანონების კრებული „ ლექს სალიკა“. მთავარი სტატია: კატეგორია:დაბადებული 507. თეოდაადი : ოსტგუთების მეფე (გ. 536). მთავარი სტატია: კატეგორია:გარდაცვლილი 507. 7 იანვარი: ბურეცუ — იაპონიის 25-ე იმპერატორი (დ. 489). ალარიხ II — ოსტგუთების მე-8 მეფე. ბურეცუ — იაპონიის იმპერატორი (დ. 489) რომულუს ავგუსტულუსი — რომის უკანასკნელი იმპერატორი (დ. 463 )
იელოუსტოუნის ეროვნული პარკი

იელოუსტოუნის ეროვნული პარკი (ინგლ. Yellowstone National Park) — ეროვნული პარკი აშშში, უაიომინგის, მონტანასა და აიდაჰოს ტერიტორიაზე. პარკი აშშ-ის კონგრესისა და პრეზიდენტ ულისე გრანტის ბრძანებით 1872 წლის 1-ელ მარტს დაარსდა. იელოუსტოუნი პირველი ეროვნული პარკი იყო აშშ-სა და მსოფლიოს მასშტაბით. პარკი ცნობილია ველური ბუნებითა და გეოთერმული მახასიათებლებით, განსაკუთრებით, Old Faithful გეიზერით. იელოუსტოუნში მრავალი ტიპის ბიომია, თუმცა ყველაზე უხვად სუბალპური ტყეებია წარმოდგენილი. შედის სამხრეთ-ცენტრალური კლდოვანი ტყეების ეკორეგიონში. აშშ-ის ეროვნული პარკები მსოფლიო მემკვიდრეობის ძეგლების სია ამერიკაში Whittlesey, Lee H. (2002), "Native Americans, the Earliest Interpreters: What is Known About Their Legends and Stories of Yellowstone National Park and the Complexities of Interpreting Them", The George Wright Forum, published by the George Wright Society, Vol. 19, No. 3, pp. 40–51. ოფიციალური საიტი of the National Park Service Travertine: Yellowstone’s Hydrothermal Timekeeper USGS May 24, 2021 Act Establishing Yellowstone National Park from the Library of Congress Congressional Acts Pertaining to Yellowstone The Yellowstone magmatic system from the mantle plume to the upper crust at Science (registration required) BYU Larsen Yellowstone collection at the L. Tom Perry Special Collections Library of Brigham Young University Yellowstone articles, photos and videos at National Geographic Photographic library of the U.S. Geological Survey (archive) ↑ Yellowstone, the First National Park. ↑ An Act to set apart a certain tract of Land lying near the Head-waters of the Yellowstone River as a Public Park. ↑ U.S. Statutes at Large, Vol. 17, Chap. 24, pp. 32–33. "An Act to set apart a certain Tract of Land lying near the Head-waters of the Yellowstone River as a public Park." [S. 392]. ↑ Biosphere Reserve Information – United States – Yellowstone. UNESCO (August 17, 2000). ციტირების თარიღი: August 14, 2016 ↑ Park Facts. National Park Service (December 22, 2015). ციტირების თარიღი: December 27, 2015
508

ვიკისაწყობში არის გვერდი თემაზე: 508 508 (ხუთას რვა) წელი — იულიუსის კალენდრის ნაკიანი წელიწადი, რომლის პირველი დღეა სამშაბათი. ეს წელი არის VI საუკუნის 1-ლი დეკადის მე-8 წელი. ვესტგუთების მეფე ამალარიხი, რომელიც ესპანეთში იყო გაქცეული, ოსტგუთების ჯარისა და მათი მეფის, ბაბუამისის თეოდორიხ დიდის დახმარებით სამეფოში დაბრუნდა. ბიზანტიის იმპერატორმა ანასტასიოს I-მა ბართლომე მოციქულის ნეშტი ქ. ალბანიდან მესოპოტამიაში, ქ. ანასტასიაუპოლში (დარი) გადაასვენა. მთავარი სტატია: კატეგორია:დაბადებული 508. იუან-დი — ლიანის დინასტიის იმპერატორი (გ. 555) მთავარი სტატია: კატეგორია:გარდაცვლილი 508. იუან სიე — ჩრდილოეთ ვეის უფლისწული
ობნინსკის ატომური ელექტროსადგური

ობნინსკის ატომური ელექტროსადგური (რუს. Обнинская АЭС), მსოფლიოში პირველი ატომური ელექტროსადგური, გაშვებულ იქნა 1954 წლის 26 ივნისს კალუგის ოლქის დასახლება ობნინსკში (ამჟამად ქალაქი ობნინსკი), ”ლაბორატორია ვ”-ს ბაზაზე (ამჟამად სახელმწიფო კვლევითი ცენტრი ”ლეიპუნსკის სახ. ფიზიკო-ენერგეტიკული ინსტიტუტი”). სადგურის აქტიური ზონის კონსტრუქციის იდეა ეკუთვნოდა ი. ვ. კურჩატოვს პროფესორ ს. მ. ფეინბერგთან ერთად. მთავარი კონსტრუქტორი გახდა აკადემიკოსი ნ. ა. დოლეჟალი. საწვავის პირველი პარტია ობნინსკის აეს-ისთვის დამზადებულ იქნა მანქანათმშენებლობის ქარხანაში ”ელექტროსტალი” (მოსკოვის ოლქი). სადგურის მშენებლობაში მონაწილეობა მიიღო საბჭოთა კავშირის მრავალმა სპეციალისტმა.
მაგდა ანიკაშვილი

მაგდალინა (მაგდა) ანიკაშვილი (დ. 24 ოქტომბერი, 1981, თბილისი, საქართველოს სსრ, სსრკ) — ქართველი ჟურნალისტი და პოლიტიკოსი, საქართველოს პარლამენტის წევრი 2008–2012 წლებში. 2004 წელს დაამთავრა საქართველოს შოთა რუსთაველის სახელობის თეატრისა და კინოს სახელმწიფო უნივერსიტეტში სპეციალობით კინოჟურნალისტიკა. 2003-2004 წლებში მუშაობდა ტელესამაუწყებლო კომპანია „მეცხრე არხის“, გადაცემა „დილის“ წამყვანად. 2005–2006 წლებში იყო ტელეკომპანია „რუსთავი 2“-ის გადაცემა „დილა მშვიდობისა საქართველოს“ წამყვანი. 2006-2008 წლებში მუშაობდა ტელეკომპანია „იმედში“, გადაცემების „ქრონიკისა“ და „ღია ეთერის“ წამყვანად. 2008–2012 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი „გიორგი თარგამაძე — ქრისტიან-დემოკრატები“. ფრაქცია „ქრისტიან-დემოკრატების“ მდივანი, ჯანმრთელობის დაცვისა და სოციალურ საკითხთა კომიტეტის თავმჯდომარის მოადგილე, საპროცედურო საკითხთა და წესების კომიტეტის წევრი და საპარლამენტო უმცირესობის მდივანი. 2012 წელს „ქრისტიან-დემოკრატებმა“ ვერ გადალახეს პარლამენტში მოსახვედრად 5% ბარიერი, რის შემდეგაც ანიკაშვილი ჟურნალისტიკას დაუბრუნდა. 2014–2015 წლებში ანიკაშვილი იყო „პირველი არხის“ გასართობ-შემეცნებითი გადაცემის, „მშვიდობით იარაღოს“ ჟურნალისტი. 2015–2019 წლებში ანიკაშვილს „მაესტროზე“ მიჰყავდა გადაცემა „მაესტროს ფაქტორი“. ამჟამად ანიკაშვილი „იმედზე“ მიჰყავს გადაცემა „იმედის ფაქტორი“. [წყარო არ არის მითითებული 1147 დღე] მაგდა ანიკაშვილი — საქართველოს ბიოგრაფიული ლექსიკონი მაგდა ანიკაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
509

ვიკისაწყობში არის გვერდი თემაზე: 509 509 (ხუთას ცხრა) წელი — იულიუსის კალენდრის არანაკიანი წელიწადი, რომლის პირველი დღეა ხუთშაბათი. ეს წელი არის VI საუკუნის 1-ლი დეკადის მე-9 წელი. ფრანკთა მეფე ხლოდვიგ I-მა ქ. აჟენი დააარსა. მთავარი სტატია: კატეგორია:დაბადებული 509. კიმეი — იაპონიის იმპერატორი (გ. 571) მთავარი სტატია: კატეგორია:გარდაცვლილი 509.
C-32

C-32 სამხედრო-სამგზავრო ვერსიაა თვითმფრინავისა ბოინგ 757 აშშ-ის სამხედრო-საჰაერო ძალებიდან. C-32 უზრუნველყოფს აშშ-ის ლიდერების ტრანსპორტირებას მსოფლიოს ნებისმიერ წერტილში. ძირითადი მომხმარებლები არიან აშშ-ის ვიცე-პრეზიდენტი, განმასხვავებელი სახელწოდების „მეორე ბორტი“ გამოყენებით, პირველი ლედი, აშშ-ის პრეზიდენტის კაბინეტისა და აშშ-ის კონგრესის სხვადასხვა წევრები. პრეზიდენტებს ბარაკ ობამას, ჯორჯ ბუშს და ბილ კლინტონს ნამგზავრი აქვთ ამ თვითმფრინავით(პირობითი სახელწოდების გამოყენებით „პირველი ბორტი“). C-32-ს აქვს მოკლე ასაფრენი ზოლი, რაც ხდის მას უფრო მოსახერხებელს მგაზვრობისთვის, ვიდერე VC-25, რომელმაც საკმაოდ გრძელი გარბენი უნდა გააკეთოს ასაფრენად. ვიკისაწყობში არის გვერდი თემაზე: C-32 C-32 ფაქტების ფურცელი აშშ-ის სამხედრო-საჰაერო ძალების საიტზე.
გაგრის ბატალიონი

გაგრის ბატალიონი — საქართველოს რესპუბლიკის შეიარაღებული ძალების ეროვნული გვარდიის მე-2 საარმიო კორპუსის 23-ე ბრიგადის გაგრის N 55090 ბატალიონი. ბატალიონი მოხალისეების დონეზე რეალურად შეიქმნა 1992 წლის 2–5 ოქტომბერს გაგრის აღების შემდეგ, მაგრამ ოფიციალურად გაფორმდა საქართველოს რესპუბლიკის შეიარაღებული ძალების მინისტრის 1993 წლის 20 იანვრის ბრძანებით. გაგრის ბატალიონის შექმნის ინიციატორები იყვნენ აფხაზეთის ავტონომიური რესპუბლიკის მინისტრთა საბჭოს თავმჯდომარე თამაზ ნადარეიშვილი, საქართველოს რესპუბლიკის პარლამენტის დეპუტატი ბორის კაკუბავა, მალხაზ პატარაია და დავით ლაცუზბაია. ბატალიონის ძირითადი ბირთვი შედგებოდა გაგრელი და სოხუმელი („ბესლეთის სახალხო ლაშქრის“) მებრძოლებისაგან. მასში აგრეთვე გაერთიანებული იყვნენ გაგრაში 1992 წლის სექტემბერ–ოქტომბერში მებრძოლი ბატალიონ „ავაზას“ ოცეული და ყოფილი „ავღანელები“. გაგრის ბატალიონი ძირითადად სოხუმის მისადგომებთან, გუმისთის ფრონტზე, იბრძოდა. განსაკუთრებულად თავი გამოიჩინა 1993 წლის 15–18 მარტის სოხუმისთვის გამართულ ბრძოლებში. მონაწილეობდა ოჩამჩირის რაიონში ჩატარებულ სამხედრო ოპერაციებში (სოფ. კინდღი). სოხუმის დაცემის შემდეგ ბატალიონის პირადმა შემადგენლობამ უკან დაიხია კოდორის (დალის) ხეობის მიმართულებით, სადაც ოქტომბრის ბოლომდე იმყოფებოდა სხვა ქართულ შენაერთებთან ერთად და პოზიციებს ამაგრებდა. ბატალიონის მეომრები დაჯილდოებულნი არიან სხვადასხვა სახელმწიფო ჯილდოებით. ვახტანგ ყოლბაია, დავით ლაცუზბაია, რაფიელ გელანტია, თეიმურაზ ჭახრაკია. აფხაზეთის ლაბირინთი. თბილისი, 1999. ↑ დავით ლაცუზბაია, ვახტანგ ყოლბაია, რაფიელ გელანტია, თეიმურაზ ჭახრაკია. აფხაზეთის ლაბირინთი დაარქივებული 2011-07-24 საიტზე Wayback Machine. , გვ. 131–132 – თბილისი, 1999. ↑ http://www.offline.ge/other/26258-bbbbbbbbb-bjobbbbbbbbbbb-bbbbbbbbb-1992-93.html[მკვდარი ბმული]
Mysterious Ways (სიმღერა)

„Mysterious Ways“ — ირლანდიური როკ-ჯგუფ U2-ს სიმღერა და მეორე სინგლი ალბომიდან Achtung Baby. იგი გამოიცა 1991 წლის 25 ნოემბერს. სიმღერის ჩაწერა იმპროვიზაციით დაიწყო, სადაც წამყვანი ადამ კლეიტონის ბას გიტარა იყო. ჯგუფმა გადაწყვიტა მისგან სიმღერის მიღება. ბონოს და დენიელ ლანუას შორის ჩაწერის დროს ბევრ კამათს ჰქონდა ადგილი. ცვლილება მაშინ გამოჩნდა, როდესაც გიტარისტმა ეჯმა სიმღერას დაამატა ახალი ეფექტების პედალი. „Mysterious Ways“-ში ჟღერს საცეკვაო რითმი, შეიმჩნევა გიტარის ფანკური სტილი და იდუმალებით მოცული ტექსტები რომანტიკაზე და ქალებზე. კრიტიკოსებმა სიმღერას მაღალი შეფასება მიანიჭეს. იგი მოექცა ჩარტების სათავეში. აშშ-ში მან ასევე დაიკავა ბილბორდის #1 პოზიცია. ↑ http://www.discogs.com/U2-Mysterious-Ways/release/1335296 ↑ http://www.discogs.com/U2-Mysterious-Ways/release/2472078 ↑ http://www.discogs.com/U2-Mysterious-Ways/release/3491459
510

ვიკისაწყობში არის გვერდი თემაზე: 510 510 (ხუთას ათი) წელი — იულიუსის კალენდრის არანაკიანი წელიწადი, რომლის პირველი დღეა პარასკევი. ეს წელი არის VI საუკუნის 1-ლი დეკადის მე-10 წელი. ქალაქი ნესებირი გახდა საბერძნეთის კოლონია. ეფთალიტებმა წააგეს ომი ინდოეთში. მთავარი სტატია: კატეგორია:დაბადებული 510. ევტიქი — კონსტანტინოპოლელი პატრიარქი ( გ. 582) მთავარი სტატია: კატეგორია:გარდაცვლილი 510.